b"\n_START_ARTICLE_\nDervorguilla de Galloway\n_START_SECTION_\nBiografia\n_START_PARAGRAPH_\nDervorguilla era una de les tres filles i hereves del pr\xc3\xadncep ga\xc3\xa8lic Alan, senyor de Galloway. La seva mare\xc2\xa0Margaret d'Huntingdon era la segona muller d'Alan, que era la filla gran de David d'Esc\xc3\xb2cia, 8\xc3\xa8 Earl d'Huntingdon i Matilda (o Maud) de Chester. David era el germ\xc3\xa0 m\xc3\xa9s jove de dos dels\xc2\xa0reis d'Esc\xc3\xb2cia, Malcolm IV i Guillem I d'Esc\xc3\xb2cia. Aix\xc3\xad, per la seva mare, Dervorguilla era descendent dels reis d'Esc\xc3\xb2cia, incloent-hi\xc2\xa0David I._NEWLINE_El pare de Dervorguilla va morir l'any 1234 sense un fill leg\xc3\xadtim (tenia un fill il\xc2\xb7leg\xc3\xadtim, Thomas). Segons les lleis anglonormandes\xc2\xa0feudals i els costums ga\xc3\xa8lics\xc2\xa0tradicionals, Dervorguilla era una de les seves hereves. Per aquest motiu, Dervorguilla va llegar terres a\xc2\xa0Galloway als seus descendents, el Balliol i el Comyns.\xc2\xa0El fill de\xc2\xa0Dervorguilla Joan d'Esc\xc3\xb2cia, tamb\xc3\xa9 conegut com a Toom Tabard, va ser breument el Rei dels Escocesos.\n_START_SECTION_\nVida\n_START_PARAGRAPH_\nLa fam\xc3\xadlia Balliol, amb qui Devorguilla es va unir en matrimoni, estava establerta al castell\xc2\xa0Barnard, al\xc2\xa0comtat de Durham, Anglaterra. Tot i que la data del naixement de Deverguilla \xc3\xa9s incerta, sembla que es va casar amb 13 anys, una edat habitual per al comprom\xc3\xads en el seu temps._NEWLINE_El 1263, el seu marit sir John va ser requerit per fer penit\xc3\xa8ncia despr\xc3\xa9s d'una disputa de terres amb Walter Kirkham, bisbe de Durham. Part de la penit\xc3\xa8ncia va ser la fundac\xc3\xb3 d'un col\xc2\xb7legi universitari per a pobres a la Universitat d'Oxford, cosa que resultava molt cara. Donat que sir John disposava de menys diners que Devorguilla, molt de temps despr\xc3\xa9s de la mort de John Devorguilla va haver de fer-se c\xc3\xa0rrec de confirmar la fundaci\xc3\xb3 del col\xc2\xb7legi, amb la benedicci\xc3\xb3 del mateix bisbe, aix\xc3\xad com de la jerarquia universit\xc3\xa0ria. Va establir una dotaci\xc3\xb3 permanent per a la universitat l'any 1282, aix\xc3\xad com els seus primers estatuts formals. La universitat encara t\xc3\xa9 el nom de\xc2\xa0Balliol College, i la societat d'estudiants d'hist\xc3\xb2ria s'anomena societat Devorguilla, aix\xc3\xad com una s\xc3\xa8rie de seminaris anuals que presenten dones a l'acad\xc3\xa8mia s'anomena s\xc3\xa8rie de seminaris Dervorguilla._NEWLINE_Devorguilla tamb\xc3\xa9 va fundar una\xc2\xa0abadia cistercenca\xc2\xa0a prop de Dumfries\xc2\xa0a\xc2\xa0Esc\xc3\xb2cia, actualment\xc2\xa0\xc2\xa0en ru\xc3\xafnes."